ระหว่างสีแดง และสีฟ้า สีไหนจะกระตุ้นการทำงานของสมองได้มากกกว่ากัน?
ผลการทดลองศึกษาวิจัยบ่งชี้ว่า ทั้งสองสีนี้สามารถกระตุ้นการทำงานของสมองได้พอๆ กัน แต่เป็นคนละกรณีกัน
รายงานการศึกษาของนักวิจัยแคนาดาจากมหาวิทยาลัยแห่งบริชติช โคลัมเบียแสดงว่า สมองของคนเรานั้นจะถูกกระตุ้นด้วยสีต่างๆ อย่างไม่รู้ตัว โดยขึ้นอยู่กับลักษณะงานที่ทำ อาจารย์ผู้สอนวิชาการตลาดผู้หนึ่งยกตัวอย่างว่าสีแดงกับสีฟ้านั้น ต่างมีผลต่อสมอง แต่ขึ้นอยู่กับว่ากิจกรรมที่ทำอยู่นั้นคืออะไรโดยอธิบายว่า สีแดงนั้นจะช่วยมากกว่า ในขณะที่เราทำงานเกี่ยวกับการให้ความสนใจเรื่องรายละเอียดในขณะที่ถ้างานนั้นเกี่ยวข้องกับความคิดสร้างสรรค์ สีฟ้าจะมีผล นักวิจัยทำการศึกษาจากอาสาสมัคร600 คนโดยให้กลุ่มตัวอย่าง จำรายการสิ่งของต่างๆ ที่ได้เห็นบนจอคอมพิวเตอร์และถ้าจอคอมพิวเตอร์เป็นพื้นสีแดง ความจำจะดีขึ้นราว 31% แต่ในขณะเดียวกันพื้นจอคิมพิวเตอร์สีฟ้า จะช่วยเพิ่มความคิดสร้างสรรค์ของกลุ่มทดลองได้มากกว่าพื้นจอสีแดงถึง 2 เท่า ข้อมูลในเรื่องนี้น่าจะเป็นประโยชน์ในแง่ของการตลาด และการโฆษณา รับฟังรายละเอียดเพิ่มเติมจากคุณจำเริญตัณฑ์สมบุญ